( 547 ) 
et establit par ces présentes lettres, nos procureurs et mesaiges tant 
généralz que espécialz pour poursuiwir les choses devant dites par 
devant les dits commissaires et par devant tous anfres qui à ce seroient 
commis et qui de ce poroient connoistre, maistre Piere de Braybant, 
maistre Philippe d’Ath, curet de le Longheville, Willaume de Lesca- 
terie no recheveur de Haynnau, Jehan le Douch et Symon d’Aligehem. 
As quelz et à cescun d’yaulz pour le tout avons donné et donnons plain 
pooir et mandement espécial de yaulz comparoir par devant les dits 
commissaires et de pourposer el alégier de par nous et ou non de nous, 
tant par escript que par bouke, toutes manières de raisons tant de droit 
comme de fait, et ausi de nous défendre et de respondre à toutes 
manières de raisons contre nous aligiés et pourposées, de jurer, se mes- 
tiers est, en l’ame de nous toutes manières de sairemens, de tesmoins 
conduire de par nous et veir conduire contre nous et de aministrer 
et mettre en manière de procès et veir mettre et ministrer contre nous 
lettres, privilièges et toutes autres manières de prueves, de veir publica- 
tion de témoins et de dire contre chiaus qui amené seroïent, tant contre 
leur dit comme leur persones et de respondre, se aucunes chose estoit 
dit et proposet contre les noz et de oyr le conclusion faire par les dits 
commissaires ou par no dit cousin, sur les choses contenues en le dite 
commission et de oyr droit et sentence définitive et de approuver et émo- 
logier le sentence ditte et prononchié par les dits commissaires. Et don- 
nons aussi as dit procureurs et à cascun d’ialz pooir de mettre et substi- 
tuer pour yaulx et pour cascun d’yaulx autres procureurs 1 ou plusieurs 
et de rappeler les dis substituts toutes fies que bon leur semblera et gé- 
néralement de tout ce faire ou nom de nous et par nous ès coses et sur 
les choses dessus dites que nous feriens faire, poriens ou deviriens, se 
presentement y estiemes, bien fust que li cose requesist espécial mande. 
ment et plus grand que sur les choses deseure dittes. Et tous ce qui 
par nos dit procureurs, l'un d’yaulx ou leur substitut, sera fait ou pro- 
curet ou nom de nous et pour nous ès coses et sur les coses deeseure 
dittes, nous avons et arons ferme et aggréable pour nous, nos hoirs et 
successeurs à tous jours et promettous à payer le jugict sur le obligation 
de tous nos biens, de nos hoirs et de nos successeurs. Par le tesmoing de 
ces lettres sayellées de no sayel données au Quesnoy le svine jour de 
jung, l'an de grace mil cec um. 
Original en parchemin auquel pend un reste de sceau en 
cire rouge. 
